גילת אנקורי

גילת אנקורי (נולדה ב-31 באוקטובר 1955) היא שחקנית קולנוע, טלוויזיה ותיאטרון ישראלית. גילת אנקורי גדלה בארצות הברית, במסגרת שליחות של אביה, פרופסור צבי אנקורי בשליחות מטעם המדינה ובמהלך שהותן היא ואחיותיה הקטנות היו הילדות היהודיות היחידות בבית ספרן ואף נתקלו בגילויי אנטישמיות. אמה, אורה, עבדה במוזיאון ישראל. הם שבו לישראל ב-1973. לאנקורי שתי אחיות, אחת מהן היא פרופסור גנית אנקורי. אנקורי שירתה בצה"ל בלהקת חיל האוויר והיא בעלת תואר ראשון מן החוג לאמנות התיאטרון באוניברסיטת תל אביב. את קריירת המשחק שלה התחילה אנקורי בסרט הביכורים של אבי נשר "הלהקה", לצד גידי גוב, מאיר סוויסה וגלי עטרי. ב-1979 השתתפה בסרטיו של יואל זילברג: "אמי הגנרלית" לצד גילה אלמגור ו"נישואין נוסח תל אביב" לצד יוסף שילוח. ב-1980 שחקה בסרטו של שמואל אימברמן, "חמש חמש", לצד אלי גורנשטיין ומנחם עיני וב-1981 ב"סיפור אינטימי" לצד חוה אלברשטיין. בשנות השמונים השתתפה ב"עובדים על העולם" לצד מאיר סוויסה והנחתה את התוכנית "חברים מצוירים" בערוץ הראשון. ב-1991 שיחקה בסרטים "רצח בשבת בבוקר" בתפקיד ד"ר דינה סילבר, ו"מגן אנושי" בתפקיד לאורה מת׳יוס. ב-1993 גילמה תפקיד משנה בסרט הקולנוע זוכה פרס אופיר - "נקמתו של איציק פינקלשטיין", לצד משה איבגי וב-1994 שיחקה ב"הגמל המעופף" לצד גדעון זינגר וסלים דאו. בשנות התשעים השתתפה בדיבוב סדרות ההנפשה: "עלילות טייני טון" ו"שאלתיאל קוואק" וכן הנחתה את טקס בחירת מלכת היופי ב-1996. בין השנים 2000-1995 גילמה אנקורי את דמותה של עידית לינוביץ', האישה התככנית והמרשעת באופרת הסבון של ערוץ 2 - "רמת אביב גימל" ודמותה נהייתה לאחת הדמויות האייקוניות בטלוויזיה הישראלית. בשנת 2000 התארחה בעונה השלישית של הסדרה הקומית "שמש" ששודרה בערוץ 2 גילמה את האמא החורגת של ששי. בשנת 2005 החלה לשחק את דמותה של מירי מורן בטלנובלה "טלנובלה בע"מ" של הוט 3 ושימשה כדוגמנית הבית של רשת האופנה "מאוזנר". בשנת 2006 התארחה במספר פרקים בעונה ראשונה של הטלנובלה "האלופה" ששודרה בהוט 3 גילמה את צילה. בתיאטרון שחקה, לאורך השנים, ב"בעל בריבוע", "ילדים חורגים לאלוהים", "המורדים", "למה לא הלילה", "הזוג המוזר", "כנר על הגג", "אופרה שגעון", "החשפנית", במחזמר "שלגיה" לצד דפנה דקל בתפקיד המלכה הרעה, "הבוגר" בתיאטרון עכו,"החולה ההודי","הבדלה", בתפקיד הנזירה ב"קומדיה של טעויות" של התיאטרון הקאמרי וב"האורחת" של תיאטרון בית ליסין. ב-2010 השתתפה בדרמת הפשע "עספור", בתפקיד אביגיל אמבר. ב-2010 וב-2011 השתתפה בקומדיה "כאן גרים בכיף" בתפקיד ציפי (אמא של נתי קלוגר בסדרה, הסבתא של משפחת שלו). בשנת 2012 שבה לגלם את דמותה של עידית לינוביץ', בדרמה הקומית של HOT - "תנוחי", לצידן של חנה לסלאו, צופית גרנט, אוולין הגואל ונוספים. באותה שנה התחילה לשחק בגרסה הישראלית, של ערוץ 2, לסיטקום האמריקאי "כולם אוהבים את ריימונד - "משפחה לא בוחרים" וכן, השתתפה בקמפיין לעידוד התיירות בישראל. בשנת 2016 התחילה לשחק בסדרה "Oboy" בבימויו של אורי גרוס בתפקיד אימו של ג'וני, הזמרת יונה בר לב. בשנת 2022, שיחקה בהצגה "אני סבתא שלךָ" בתיאטרון הקאמרי, שכתב איתי סונטג. וכן גם בעונה השלישית והרביעית של זיגי כראשת הממשלה ובעונה השנייה של סקיי בתור זהבה. בשנת 2023 התארחה בסדרה הקומית של קשת 12 "סברי מרנן" גילמה את דינה. החל משנת 2024 משחקת בהצגת "מרציפנים" של תיאטרון הבימה בתפקיד רחל. אנקורי נשואה לבמאי והמפיק מייקל גרינספן, ולהם שתי בנות. מתגוררת בתל אביב. אנקורי סובלת מפרוסופגנוזיה ("עיוורון פנים"). הלהקה (1978) נישואין נוסח תל אביב (1979) אמי הגנרלית (1979) חמש חמש (1980) סיפור אינטימי (1981) עובדים על העולם (1984) רצח בשבת בבוקר (1991) "מגן אנושי" (1991) נקמתו של איציק פינקלשטיין (1993) הגמל המעופף (1994) רמת אביב גימל (1995–2000) טלנובלה בע"מ (2005) איים אבודים (2008) כאן גרים בכיף (2010) עספור (2010) תנוחי (2012) החטאים (2016) לב שקט מאוד (2016) אובוי (2016-2018) הכל שבור ורוקד (2017) הרמון (2018) נבסו (2020) גילת אנקורי, במיזם "אישים" לתיעוד היצירה הישראלית גילת אנקורי, במסד הנתונים הקולנועיים IMDb (באנגלית) גילת אנקורי, באתר "אידיבי", מאגר הידע העברי לקולנוע ישראלי ועולמי גילת אנקורי, באתר ספר הקולנוע הישראלי גילת אנקורי, בארכיון הבימה גילת אנקורי, באתר ארכיון הסרטים הישראלי בסינמטק ירושלים גילת אנקורי באתר מגזין יופי שירות גלובס, ‏גילת אנקורי תמשיך להוביל את קמפיין מאוזנר תמורת 30 אלף דולר, באתר גלובס, 12 בפברואר 2006 גיל בן נון שטרן, גילת אנקורי: "לתרום רק ליהודים זה כמו לתרום רק לבלונדינים", באתר ynet, 15 ביוני 2008 גבי בר-חיים, בגרות אנקורי: ריאיון עם גילת אנקורי, באתר nrg‏, 5 במרץ 2010 נטאלי הלוי, גילת אנקורי נבחרה ליועצת תרבות האירוח של ניקולטי, באתר News1 מחלקה ראשונה, 6 ביוני 2010 נדב בורנשטיין, קלוז אפ: גילת אנקורי עולה על בימת הקאמרי וחושפת הכל, באתר nana10‏, 2 בספטמבר 2011 יפעת גליק, ‏"אני אהיה על הבמה עד הסוף, עד שלא ארצה יותר", באתר ‏מאקו‏, 15 באפריל 2012 תרבות, "אני זקן השבט", באתר ישראל היום, 5 בדצמבר 2013 יעקב בר-און, ‏גילת אנקורי בת 60, וזה בסדר: "כבר לא צריכה להיראות כמו בת 20", באתר מעריב אונליין, 29 באוקטובר 2015 האם טורפדה הקריירה העיתונאית של גילת אנקורי?, בלוג ארכיון המדינה, 17 ביולי 2016 יובל אברמוביץ', שיטת אנקורי, באתר ישראל היום, 1 באוקטובר 2016 בלי פילטר: שיחה אישית עם גילת אנקורי, באתר וואלה, 18 בדצמבר 2016 שיר זיו, "כל חיי חיכיתי להיות סבתא, והיה שווה לחכות", באתר ישראל היום, 6 בדצמבר 2018 גילת אנקורי, בינינו - משולחן המערכת: יהדות בגולה, באתר עם 1, הקשר השבועי עם "שלום בינינו" (שבועון עמותת "שלום בינינו"), גיליון 40, ‏י"ח אדר א' תשס"ג, 20 בפברואר 2003 (ארכיון) אני סבתא שלך, באתר התיאטרון הקאמרי